Žeimelio tvenkinys
56°15′44″ š. pl. 24°0′2″ r. ilg.﻿ / ﻿56.26222°š. pl. 24.00056°r. ilg.﻿ / 56.26222; 24.00056 Žeimelio tvenkinys – tvenkinys Lietuvoje, Pakruojo rajone, Žeimelio miestelio pietiniame pakraštyje. Sudarytas užtvenkus B-5 upelį (Beržtalio intakas, Yslykio upės baseinas) prie pat jo žiočių. Tvenkinio ilgis iš šiaurės vakarų į pietryčius – 0,25 km, plotis – iki 0,11 km. Altitudė 39,6 m. Krantai žemi, ištisai apaugę medžiais ir krūmais. Tvenkinį supa miškelis. Aplinkui plyti dirbami laukai. Į pietus įsikūręs Akmenėlių kaimas. Vakarine pakrante eina kelias  211  Linkuva–Žeimelis , yra įrengta Žeimelio poilsiavietė. Rytine pakrante teka Beržtalis.